# Алиани

### от Уикипедия, свободната енциклопедия

Алиани (алевии, казълбаши, мюсюлмани-бекташии) се наричат последователи на религиозно течение в неортодоксалния ислям - алианство, езотерична форма на суфизма. Почитат Али ибн Аби Талиб, зет и първи братовчед на пророка Мохамед, когото смятат за еманация на Аллах, с което са близки до шиитите.

Алианството не е било известно на турците при идването им в Мала Азия. Счита се, че алианите са потомци на павликяните (тондракитите) в източнaта част на Отоманската империя, които са приели исляма и го изповядват по своебразен начин. Даже някой от тях, както алевите в турските области: Дерсим (днешен Тунджели), Муш и Ерзурум считат, че техния алевизъм не е ислямски. Алевите при контактите си с християни отбелязват, че разликата между тях и християните е “толкова тънка колкото вътрешната ципа на лука”. Алианите в Германия и Турция постепенно се възвръщат към христянството. Алианите в Турция през 1915 г. спасяват арменци, а през 30-те и 50-те години на 20 век те самите преживяват малък геноцид. Фанатизирани турски ислямисти през 1993 г. живи изгарят най-видните им интелектуалци, събрани на един форум в гр. Сваз. В началото на Юли 2007 алианите в Цариград и гр. Сваз излязоха по улиците за да отбележат 14 г. от гибелта на интелектуалците си.

Според друга версия, алианите са една от групите суфи-дервиши (проповедници), пристигнали на Балканите през XV век, за да поддържат духа на отоманските войски и да помагат за интегрирането на новозавоюваните народи в империята. Останалите мюсюлмани-сунити считат алианите за еретици поради култа им към имам Али. Алианите са изключително затворена общност и усърдно крият ритуалите си. Знае се, че са мистици и вярват в личното общуване с Бог чрез състояние, близко до транс, не използват традиционната ритуалност на исляма, а свещи и вино. В България обитават предимно селата Ябланово,Малко село в област Сливен ;Севар, Острово, Мъдрево, Свещари, Бисерци, Лъвино в област Разград, Преславци, Черник, Брадвари в област Силистра,Могилец, Баячево в област Търговищеи област Русе село Помен. Гробницата „Демир Баба теке“ е считана за свещенно място от алианите и от други ислямски секти. В нея е погребан Демир Баба (Тимур Баба, Кара Демир, Демир пехливан, Тимур ата, Демир ага) — известен дервиш, живял през XVI в. в земите на днешна североизточна България.

В Османската империя алианите са отказвали да посещават медресетата, защото в тях се е преподавал ортодоксалният сунитски ислям. Като следствие те са се образовали само в рамките на общността си, и това е довело до упадък. Упадъкът, заедно със затвореността на езотеричната им култура и миграцията към градовете, ги обрича на постепенна асимилация. Въпреки това, те си остават най-голямото религиозно малцинство в Турция и според различни данни наброяват от 12 до 20 милиона души.

## [редактиране] Вижте още

- Шиити
- Павликянство
- Тондракити

## [редактиране] Външни препратки

- History and Territorial Evolution of the Christianity
- BIRN - Наследството на суфите в България
- Житието на Демир Баба и създаването на ръкописи от мюсюлманите от хетеродоксните течения на исляма в Североизточна България
- Демир баба теке е светиня
- Националният институт за паметници на културата иска да спре реставрацията на Демир баба теке
- Българските алиани. Сборник етнографски материали. Съст. И. Георгиева. С., 1997.

Тази статия, свързана с исляма, е все още мъниче. Можете да помогнете на Уикипедия, като я редактирате и я разширите.
Взето от „http://bg.wikipedia.org../../../%D0%B0/%D0%BB/%D0%B8/%D0%90%D0%BB%D0%B8%D0%B0%D0%BD%D0%B8.html“.

Категории: Мъничета, свързани с ислям | Ислям | Християнство

##### Views

- Статия
- Беседа
- Текуща версия

##### Търсене

##### На други езици

- English